stanford-oval/wikipedia huggingface dataset:
L.A. Is My Lady
הפקה

את האלבום הפיק ועיבד קווינסי ג'ונס, איתו חזר סינטרה לשתף פעולה לראשונה מאז האלבום It Might as Well Be Swing, שראה אור בשנת 1964.
האלבום הוקלט לאחר שאלבום הדואט המתוכנן עם הזמרת לנה הורן נזנח עקב מחלתה של הורן. סינטרה שהיו לו התחייבויות אחרות לא יכול היה להמתין להחלמתה.
ההקלטות צולמו לתוכנית טלוויזיה ונכח בהן קהל קטן. בצילומים נראה סינטרה פוגש את מייקל ג'קסון לראשונה, כאשר קווינסי ג'ונס מציג אותו בחיבה בפני סינטרה ומכנה אותו, "מסריח".
האלבום מכיל שירי פופ עכשוויים, שקווינסי ג'ונס נתן להם עיבוד פופ מודרני יותר, דבר שלא התאים לסינטרה מבחינת סגנון השירה שלו. הדבר מתבטא באלבום, שלמעט שיר הנושא שהפך ללהיט, לא הצליח בצורה מרשימה מבחינה מסחרית.
השיר, "L.A. Is My Lady", צולם לוידאו קליפ והיה לשיר הראשון של סינטרה שצולם במיוחד למטרה זו. השיר זכה לכמות הקרנות מרשימה ברשת הטלוויזיה MTV, שהייתה בתחילת דרכה באותו הזמן.
משתתפים

פרנק סינטרה - קולות
קווינסי ג'ונס - מפיק/מעבד מוזיקלי, מנצח
רשימת השירים

| מס' | שם | משך |
| --- | --- | --- |
| 1. | L.A. Is My Lady  | 3:13 |
| 2. | The Best of Everything  | 2:47 |
| 3. | How Do You Keep the Music Playing?  | 3:53 |
| 4. | Teach Me Tonight  | 3:45 |
| 5. | It's All Right With Me  | 2:40 |
| 6. | Mack the Knife  | 4:52 |
| 7. | Until the Real Thing Comes Along  | 3:04 |
| 8. | Stormy Weather  | 3:40 |
| 9. | If I Should Lose You  | 2:38 |
| 10. | A Hundred Years from Today  | 3:08 |
| 11. | After You've Gone  | 3:17 |
| משך כולל: | משך כולל: | 36:57 |
Google Dorking

Google dorking או Google Hacking זו טכניקת פריצה המשתמשת במנוע החיפוש של Google כדי למצוא חורי אבטחה באתרים וברשתות.
היסטוריה

תחילתו של רעיון ה-Google dorking בשנת 2002, כאשר מומחה אבטחה בשם ג'וני לונג (Johnny Long) החל לפרסם רשימת שאילתות חיפוש בעזרתן ניתן לחשוף מידע רגיש של מערכות ורשתות שונות. בשנת 2004 פרסם לונג רשימה בשם "Google hacking" עם השאילתות הניתנות לשימוש למציאת פרצות וחורי אבטחה בעזרת מנוע החיפוש של Google. הרעיון מאחרי היוזמה הוא ניצול צורת איסוף המידע של מנוע חיפוש זה כדי לחשוף מסדי נתונים ומסמכים חסויים אותם אסף מנוע החיפוש מיישומי האינטרנט. עם השנים התפתחה תעשייה זו, ואף הוקמו מנועי חיפוש שנוצרו במיוחד למטרות האקינג, כגון מנוע החיפוש Shodan.
אפשרויות חיפוש נפוצות

| מונח החיפוש | מטרה | ניתן להשתמש בו לבד? | דוגמה |
| --- | --- | --- | --- |
| intitle | חיפוש על פי כותרת עמוד | כן | allintitle:wikipedia good יציג רק את העמודים המכילים בכותרתם גם את המילה "wikipedia" וגם את המילה "good" |
| inurl | חיפוש על פי מילה ספציפית בכתובת האתר | כן | allinurl:wikipedia he יציג רק את האתרים שחלק מכתובת האתר שלהם מכילה את הצירוף wikipedia ו־he |
| filetype | קובץ ספציפי | לא (יש לציין מונח אותו אנו רוצים לחפש בתוך הקובץ הספציפי) | wikipedia filetype:pdf יציג את כל קובצי ה־pdf המכילים את המונח wikipedia |
| allintext | חיפוש על פי טקסט ספציפי | כן | allintext:wikiped יציג לכם את כל עמודי האתרים המכילים מונח זה |
| site | חיפוש באתר ספציפי | כן | site:www.google.com יציג דווקא מידע באתר זה, כ"כ: site: help www.google.com יציע מאמרי עזרה דווקא מ־google |
| link | חיפוש לינקים באתר או בדף | כן | link:wikipedia.org יציג את כל העמודים המציגים את לינק זה |
| numrange | חיפוש על פי מספר | כן | numrange:225-227 יציג תוצאות המכילות את המספרים המוזכרים |
| author | חיפוש תוכן על פי שם היוצר | כן | author:ran cohen יציגו מאמרים שכתב אדם בשם 'רן כהן' לצורך הדוגמה |
| cache | הצגת דף האינטרנט כפי שהוא קיים בזכרן המטמון | כן | cache:wikipedia.org יציג לכם את האתר כפי שנשמר ב־cache |
בנוסף לשימוש באופרטורים של גוגל, ניתן לשרשר מילים בעזרת "+", להציג רק עמודים בהן לא מופיעות מילים מסוימות בעזרת "-", ובעזרת "*" לבקש כל תו. את אפשרויות אלו ניתן לחבר למונחים הרלוונטיים לחיפוש (כגון קובצי  PHP,SQL, שרתי FTP וכו'), ולבצע בדיקות חדירה לשירותים.
קיימות מעל 7,300 אפשרויות חיפוש מידע נסתר באמצעות שיטת ה-Google Dorking.
התגוננות

לצורך התגוננות מפני ההתקפה הזו הם:
שימוש בשם משתמש וסיסמה, ומזהה IP (לאפשר גישה לנתונים רק לרשימה ספציפיות של כתובות ip)
הצפנת נתונים.
סריקת פגיעויות וסריקות Google dorking כדי לוודא שמידע רגיש אינו חושף (רוב סורקי הפגיעות כוללות את שאילתות ה-dorking)
אם נמצא מידע חשוף, אפשר לבקש מ-Google להסירו בעזרת מסוף החיפוש. ניתן גם לחסום קבצים רגישים בעזרת הקובץ robots.txt.
הערות שוליים

↑  johnny.ihackstuff.com, web.archive.org, ‏2002-12-08
↑  johnny.ihackstuff.com - Google Hacking Database, web.archive.org, ‏2007-07-07
↑  Offensive Security’s Exploit Database Archive, www.exploit-db.com (באנגלית)
↑  מסוף החיפוש של Google
Drip

| --- | --- |

 סינגל שיווקי בביצוע קארדי בי בהשתתפות מיגוס
 מתוך האלבום Invasion of Privacy
 יצא לאור:  4 באפריל 2018
 פורמט:  הורדה דיגיטלית
 תאריך הקלטה:  2017-18
 סוגה:  היפ-הופ
 שפה:  אנגלית
 אורך:  4:23
 חברת תקליטים:  אטלנטיק
 כתיבה:  קארדי בי, קוואבו, אופסט
 הפקה:  קסיוס ג'יי, נונסטופ דה איטמן
Drip (בעברית: טפטוף) הוא סינגל שהוקלט על ידי הראפרית האמריקאית קארדי בי, בשיתוף מיגוס, מתוך אלבום הבכורה שלה, Invasion of Privacy. השיר יצא לאור ב-4 באפריל 2018, כסינגל השיווקי הראשון מתוך האלבום.
עם יציאתו נכנס השיר אל המקום העשרים ואחת במצעד הבילבורד הוט 100, והשלישי במצעד שבניו זילנד.
רקע וכתיבה

השיר נכתב על ידי קארדי בי, קוואבו, אופסט, טייקאוף ויהושע קרוס, והופק על ידי קסיוס ג'יי ונונסטופ דה איטמן. בשיר מתארח בשנית הראפר אופסט, אשר התארח גם בלהיט הראשון של קארדי, "Lick".
עם השיר הופיעה קארדי בסאטרדיי נייט לייב, ביחד עם עוד כמה שירים מתוך האלבום.
וידאו קליפ

טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה את האודיו של השיר, המציג את עטיפתו של הסינגל. האודיו זכה לוויראליות רבה, ונכון לדצמבר 2019, מונה הצפיות שלו עומד על כ-75 מיליון צפיות.
בספוטיפיי צבר השיר למעלה מ-135 מיליון השמעות בסך הכול.
מיקומי שיא

בארצות הברית הצליח השיר להגיע למקום ה-21 במצעד הבילבורד הוט 100.
|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 60 |  |
|  אירלנד | מצעד הסינגלים האירי | 72 |  |
|  ארצות הברית | בילבורד הוט 100 | 21 |  |
|  ארצות הברית | מצעד שירי ה-R&B\היפ הופ | 15 |  |
|  הממלכה המאוחדת | מצעד הסינגלים הבריטי | 41 |  |
|  יוון | IFPI Greece | 55 |  |
|  ניו זילנד | המצעד הניו זילנדי הרשמי | 3 |  |
|  פורטוגל | מצעד הסינגלים הפורטוגזי | 84 |  |
|  קנדה | קנדה הוט 100 | 31 |  |
|  שוודיה | סוורייטופליסטן | 6 |  |
|  שווייץ | המצעד השווייצרי | 95 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B\היפ הופ | 87 |  |
נתוני מכירות

| מדינה | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
| קנדה (Music Canada) | זהב | 40,000 |
 מכירות + הזרמת מדיה בלבד
הערות שוליים

↑  Navjosh, New Music: Cardi B – 'Drip' (Feat. Migos), HipHop-N-More, ‏2018-04-04 (באנגלית)
↑  New Music: Cardi B feat. Migos – 'Drip', Rap-Up (באנגלית)
1 2  "Cardi B Chart History". Billboard. נבדק ב-2018-04-13.
↑  nztop40
↑  Drip - Cardi B | Songs, Reviews, Credits | AllMusic, AllMusic
↑  Cardi B (2017-05-16), Cardi B - Lick (feat. Offset) [OFFICIAL MUSIC VIDEO], נבדק ב-2018-04-13
↑  ET Canada (2018-04-09), Cardi B Reveals Pregnancy During 'SNL' Performance, נבדק ב-2018-04-13
↑  Cardi B (2018-04-03), Cardi B - Drip feat. Migos [Official Audio], נבדק ב-2018-04-13
↑  Invasion of Privacy, נבדק ב-2019-12-17
↑  "Gold & Platinum - RIAA". RIAA (באנגלית אמריקאית). נבדק ב-2018-08-14.
↑  Gold/Platinum, Music Canada (באנגלית)
| קארדי בי |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Invasion of Privacy |  |
| מיקסטייפים | Gangsta Bitch Music, Vol. 1 • Gangsta Bitch Music, Vol. 2 |  |
| סינגלים | "Cheap Ass Weave" • "Bodak Yellow" • "MotorSport" • "Bartier Cardi" • "Be Careful" • "I Like It" • "Ring" • "Money" • "Please Me" • "Press" • "WAP" • "Up" • "Hot Shit" • "Bongos" |  |
| השתתפות בסינגלים | "No Limit" • "La Modelo" • "Finesse (Remix)" • "Ahora Dice (Remix)" • "Girls" • "Dinero" • "Girls Like You" • "Who Want the Smoke?" • "Backin' It Up" • "Taki Taki" • "Twerk" • "Clout" • "South of the Border" • "Yes" • "Writing on the Wall" • "Me Gusta" • "Wild Side" • "Rumors" • "No Love (Extended)" • "Shake It" |  |
| שירים אחרים | "Get Up 10" • "Drip" • "I Do" • "Bickenhead" • "Best Life" • "Thru Your Phone" • "She Bad" • "Money Bag" • "Champagne Rosé" • "On Me" • "Thotiana (Remix)" • "Wish Wish" • "Rodeo" • "Bet You Wanna" |  |
| --- | --- |
בקרת זהויות :  MusicBrainz work: 7fc5082f-c31c-4931-98fa-327ebe59b5ef
In Bloom

In Bloom (בפריחה) הוא שיר של להקת הגראנג' האמריקאית נירוונה. השיר יצא כסינגל הרביעי והאחרון מתוך האלבום Nevermind, ומאוחר יותר גם הופק כוידאו קליפ.
השיר היווה מעין ביקורת על מעריצים מסוימים של הלהקה שמאחר ולא הבינו את שירתו המחוספסת של קורט קוביין, סולן הלהקה, הקשיבו למוזיקה בלבד. פזמון השיר: "he's the one\who likes all our pretty songs\and he likes to sing along\and he likes to shoot his guns\but he don't know what it means\don't know what it means, when I say/he's the one...". (בתרגום חופשי: "הוא זה/שאוהב את כל השירים היפים שלנו/והוא אוהב לשיר איתנו/והוא אוהב לירות ברובה שלו/אבל הוא לא יודע מה המשמעות של זה/לא יודע מה המשמעות של זה, כשאני אומר/הוא זה/... (חוזר על הפזמון).")
השיר ייצג את הצד הפחות מיוסר ורציני של נירוונה, והתקבל היטב על ידי מעריצי הלהקה – בין אם הבינו את משמעות המילים ובין אם לאו. למעשה, השיר היה נתון רוב הזמן לפארודיה מצד המעריצים: בדרך כלל, כל הקהל הצטרף לשירת הפזמון בשיר הזה. השיר קיבל את תואר הכסף בבריטניה.
וידאו קליפ

הקליפ מתחיל בפארודיה על הופעתם הראשונה של הביטלס במופע של אד סאליבן ב-1964. המנחה מציג את הלהקה כ"בחורים נחמדים והגונים"; במהלך הקליפ הם הורסים חלק גדול מהציוד שלהם.
הקליפ זכה בפרס "הקליפ האלטרנטיבי הטוב ביותר" לשנת 1993 של ערוץ המוזיקה MTV.
In Camera

In Camera (בעברית: בעין המצלמה) הוא אלבום משנת 1974 של היוצר הבריטי פיטר האמיל.
האלבום, שמתחיל בצליל מלודי, הופך לגועש יותר ויותר בהמשך. לאחר שיר אנטי-מלחמתי (כוכב השביט, זנבו ושמים) הוא מסתיים בצמד יצירות פרועות, עגומות ובעלות צליל תעשייתי בולט הנקראות גוג ומגוג. השיר מגוג כולו מורכב מצלילי הקלטות מעוותים היוצרים תחושה קלאוסטרופובית ומאיימת. יש המייחסים צמד זה להיות אחיו של האמיל מאושפז בחוסר הכרה בתקופת היצירה.
למרות חשיבותו של האלבום, בהיותו מראשוני המשתמשים באופן בלעדי בסימפולים וממבשרי המוזיקה התעשייתית, אין זה אחד מאלבומיו הפופולריים של האמיל.
רשימת שירים

"Ferret and Featherbird" – 3:43
"(No More) the Sub-mariner" – 5:47
"Tapeworm" – 4:20
"Again" – 3:44
"Faint-Heart and the Sermon" – 6:42
"The Comet, the Course, the Tail" – 6:00
"Gog"
"Magog (in Bromine Chambers)"
L'enfer

L'enfer הוא שיר של הזמר-יוצר הבלגי סטרומאה. הזמר ביצע את השיר לראשונה ב-9 בינואר 2022, בלייב, במהלך ראיון בחדשות הערב של ערוץ הטלוויזיה הצרפתי TF1. השיר עוסק בדיכאון ובמחשבות אובדניות. זהו הסינגל השני מאלבומו השלישי, Multitude, העתיד לצאת ב-4 במרץ 2022.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  הולנד | מצעד 40 הסינגלים ההולנדיים | 10 |  |
|  ולוניה | אולטראטופ 40 | 1 |  |
|  ישראל | מדיה פורסט ישראל | 1 |  |
|  ישראל | המצעד הבינלאומי של גלגלצ | 8 |  |
|  פלנדריה | אולטראטופ 50 | 1 |  |
|  צרפת | SNEP | 1 |  |
|  שווייץ | המצעד השווייצרי | 3 |  |
היסטוריית יציאות לאור

| אזור | תאריך | פורמט | חברת תקליטים | מקור |
| --- | --- | --- | --- | --- |
| איטליה | 14 בינואר 2022 | רדיו להיטים עכשוויים | יוניברסל |  |
הערות שוליים

↑  Petit, Cédric (10 בינואר 2022). "Stromae: l'enfer du mélange des genres". Le Soir (בצרפתית). נבדק ב-18 בינואר 2022. {{cite news}}:  (עזרה)
↑  Huyghebaert, Pieterjan (10 בינואר 2022). "Stromae zingt nieuwe single live tijdens Franse tv-journaal: over donkere gedachten die hem in "de hel" deden leven". VRT (בהולנדית). נבדק ב-18 בינואר 2022. {{cite news}}:  (עזרה)
↑  "Stromae "L'enfer" | (Radio Date: 14/01/2022)". radiodate.it (באיטלקית). נבדק ב-18 בינואר 2022. {{cite web}}:  (עזרה)
| סטרומאה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Cheese • Racine carrée • Multitude |  |
| אלבומי וידאו | Racine carrée Live |  |
| סינגלים | "Up Saw Liz" • "Alors on danse" • "Te Quiero" • "House'llelujah" • "Peace or Violence" • "Je cours" • "Papaoutai" • "Formidable" • "Tous les mêmes" • "Ta fête" • "Ave Cesaria" • "Meltdown" • "Carmen" • "Défiler" • "Santé" • "L'enfer" |  |
| השתתפות בסינגלים | "La pluie" |  |
| --- | --- |
בקרת זהויות :  MusicBrainz work: 236cfb32-b417-4347-aac7-086efb5c43ab
L'homme armé

כתב יד של תווי השיר מ-1470 לערך
L'homme armé (בצרפתית: "הגבר החמוש") הוא שיר עם מן האסכולה הבורגונדית. חשיבותו היא בכך שבמהלך המאה ה-15 וה-16 שימש כלחן בסיסי (קנטוס פירמוס) עליו חיברו מלחינים שונים לפחות ארבעים מיסות. לפי אסכולת ההלחנה הפרנקו-פלמית שימשו שירי עם חילוניים פופולריים כלחן בסיסי לפיו הולחנו מילות המיסה. "הגבר החמוש" היה כלל הנראה שיר פופולרי ביותר ונעימתו היא הנעימה הנפוצה ביותר ששימשה כבסיס לחיבור מיסה בכל תולדות המוזיקה. אולם, עקב התנגדות הוותיקן לשירים חילוניים כבסיס למוזיקה כנסייתית, היה ניסיון להציג את נושא השיר לא כאיש חמוש חילוני אלא כייצוג אלגורי למלאך מיכאל ובכך "להכשיר" את השימוש בלחנו כלחן מוביל ליצירות דתיות. מאידך, יש הסוברים כי שם השיר לקוח משמו של בית מרזח (Maison L'Homme Arme) סמוך למגוריו של המלחין גיום דופאי בקמבריי. השיר מוכר לראשונה החל מ-1453, מיד לאחר נפילת קונסטנטינופול וייתכן שיש לו קשר למאורע זה או למסע צלב שתוכנן נגד האימפריה העות'מאנית בעקבות כך.
המוזיקה

השמעת צלילים אינה נתמכת בדפדפן שלך. אפשר להוריד את קובץ השמע.
| 0 | 1 | 2 |
| --- | --- | --- |
| צרפתית |  | עברית |
| L’homme armé doibt on doubter. On a fait partout crier Que chascun se viegne armer D’un haubregon de fer. L’homme armé doibt on doubter. |  |  יש לפחד מהגבר החמוש. הדבר הוצהר בכל מקום  שכל איש צריך לחמש את עצמו  בשריון ברזל. יש לפחד מהגבר החמוש. |
מיסות המבוססות על השיר

בין המלחינים שחיברו לפחות מיסה אחת לפי השיר ניתן למנות את גיום דופאי (הראשון הידוע שעשה שימוש בשיר), אנטואן בינואה (המוזכר לעיתים כמי שחיבר אותו), יוהנס אוקכם, יוהאנס רגיס (שתי מיסות, אחת שרדה), יוהנס טינקטוריס, יאקוב אוברכט, ז'וסקן דה פרה (שתי מיסות), לואזה קומפר, אנטואן ברימל, פייר דה לה רו (שתי מיסות), כריסטובאל דה מוראלס (שתי מיסות), פרנסיסקו דה פניילוסה, פרנסיסקו גררו, לודוויג זנפל, ג'ובאני פלסטרינה (שתי מיסות) וג'אקומו קריסימי.
כמו כן שרד מחזור של שש מיסות מאת מחבר בלתי ידוע שהוגשו כמנחה לביאטריצ'ה מנאפולי, כולן מבוססות על נעימת השיר.
שימושים מודרניים

השיר המקורי הוקלט פעמים רבות כחלק ממגמת הביצוע האותנטי של יצירות מתקופת הרנסאנס והבארוק.
פיטר מקסוול דייוויס יצר "מיסה היתולית" מבוססת על השיר "Parody mass Missa super l'homme armé"‏ (1968)
קארל ג'נקינס השתמש בשיר כפתיחה וסיום ליצירתו "The Armed Man"‏ (1999)
הפסנתרן מרק אנדרה המלין הלחין טוקטה לפי נעימת השיר "Toccata on L'Homme Armé"‏ (2017)
הערות שוליים

↑  לפי הערך על דופאי ב-The Oxford Companion to Music
↑  James Haar, "Palestrina as Historicist: The Two 'L'homme armé' Masses", Journal of the Royal Musical Association, Vol. 121, No. 2 (1996), pp. 191-205
| --- | --- |
בקרת זהויות :  MusicBrainz work: 7ae5c4ff-5c8e-4d3f-9084-107c967bb533
In-A-Gadda-Da-Vida

In-A-Gadda-Da-Vida הוא שיר רוק שיצא בשנת 1968 על ידי הלהקה איירון באטרפליי.
שם השיר הוא עיוות של המשפט In the Garden of Eden. האלבום ממנו לקוח הסינגל קרוי אף הוא In-A-Gadda-Da-Vida.
השיר הזה זיכה את האלבום במעמד של אלבום פלטינה.
למעשה האלבום הנ"ל הוא האלבום הראשון שהגיע למעמד של אלבום פלטינה.
אורכו של השיר הוא כ-17 דקות.
השיר כולל סולו תופים שנמשך 2.5 דקות.
לשיר תפקיד מפתח בהיסטוריה של הרוק: הוא עזר להגדיר את הנקודה בה רוק פסיכדלי הפך להארד רוק ולהבי מטאל. כמה שנים לאחר מכן, להקות כמו לד זפלין ודיפ פרפל, שעיצבו את ההארד רוק ואת ההבי מטאל, הושפעו משיר זה.
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-15 מיליון.
רקע

למרות שהשיר לא הוקלט עד אלבומם השני, In-A-Gadda-Da-Vida נכתב בימים הראשונים של איירון באטרפליי. לדברי המתופף רון בושי, נגן העוגב דאג אינגל כתב את השיר ערב אחד בזמן ששתה גלון שלם של יין רד מאונטיין. כאשר אינגל השיכור ניגן את השיר עבור בושי, שכתב עבורו את המילים, הוא השמיץ את מילותיו בצורה כה גרועה, עד שמה שהיה אמור להיות "In the Garden of Eden" ("בגן עדן") התפרש על ידי בושי כ-"In-A-Gadda-Da-Vida".
למרות שכמעט כל השירים של איירון באטרפליי היו די מובנים, הרעיון להפוך את הבלדה בת הדקה וחצי לג'אם ממושך עלה מוקדם מאוד. ג'ף בק טען שכאשר ראה את איירון באטרפליי מופיעים במועדון גלקסי בשדרות סאנסט בלוס אנג'לס באפריל 1967, חצי שנה לפני שהלהקה הקליטה את אלבומה הראשון, כל הסט השני שלהם כלל גרסה בת 35 דקות של In-A-Gadda-Da-Vida. השיר הוקלט באולפני אולטראסוניק בהמפסטד, לונג איילנד, ניו יורק.
Google Hangouts

| --- | --- |


 מפתח:  גוגל
 מחזור חיים:  15 במאי 2013 – 1 בנובמבר 2022 (9 שנים)
 גרסה אחרונה:  36.0.340725045 (19 בנובמבר 2020) 
 מערכת הפעלה:  Android, iOS, Chrome OS
 סוג רישיון:  חופשי
 קטגוריה:  מסרים מיידיים
 http://google.com/hangouts/
 
גוגל הנגאוטס (בתרגום חופשי לעברית: גוגל מפגשים; מאנגלית: Google Hangouts) היה שירות מסרים מיידיים, שיחות קוליות ווידאו-צ'אט, המוצע חינם למשתמשי גוגל. השירות מציע יצירת קשר עם אדם אחד או שיחת ועידה בין משתתפים הרשומים לשירות דרך מחשבים ומכשירים ניידים מבוססי אנדרואיד או IOS. השירות הושק ב-15 במאי 2013 במהלך כנס הפיתוח Google I/O. חברת גוגל הציעה מספר שירותי התקשרות שונים, גוגל טוק, Google+ Messenger ושירות Hangouts שכבר היה קיים ואפשר לקיים שיחות וידאו. שירות גוגל פלוס  נסגר ב-2 באפריל 2019, עקב דליפת פרטים אישיים של מיליוני משתמשים. האינטגרציה של השירותים באה כדי ליצור ממשק אחיד המאפשר למשתמשים לתקשר, להעביר קבצים ואף לשדר שיחות ועידה בזמן אמת. בנוסף, גוגל רואה בשירות זה את השלב הבא של שירות Google Voice, אשר אפשר יצירת התקשרות לקווי טלפון נייחים מתוך חשבון ה-Gmail (שירות הדואר האלקטרוני של גוגל).
השירות של Google Hangouts הופסק ב-1 בנובמבר 2022, ומחליפים אותו השירותים Google Chat ו-Google Meet.
היסטוריה

לפני השקת השירות של מפגשים (Hangouts), גוגל החזיקה במספר שירותי הודעות ושיחות וידאו נפרדים שפעלו לחוד. השירותים שגוגל הציעה היו, Google Talk (המבוסס על פרוטוקול XMPP), שירות ההודעות Google+ Messenger ושירות Hangouts שכבר היה קיים במסגרת שירות +Google שאפשר קיום שיחות ועידה של עד 10 משתתפים. שירותי ההודעות השונים של גוגל נתקלו בתחרות גוברת מצד חברות אשר הציעו שירותים דומים כמו, Facebook Messenger‏, iMessage‏ ו-WhatsApp. בעקבות כך, גוגל הבינה כי יש ברשותה את כל הכלים ליצור שירות אחיד ויציב, ושלבי הפיתוח החלו כאשר שמועות אמרו שהשירות יקרא "Babel". לבסוף, ב-15 במאי 2013 הוצג השירות ושמו האמיתי, Hangouts, במסגרת כנס I\O. כמו כן, גוגל ביקשה ליצור פלטפורמת התקשרות אחת, המשלבת בתוכה את כל הדרכים לעשות זאת מתוך תפישה כי זה מה שהמשתמשים רוצים.
היסטוריה > שימושים

שירות מפגשים, מאפשר יצירת קשרי אינטרנט בין שני אנשים או יותר במספר פלטפורמות, על ידי מסרים מיידיים, שיחות וידאו ושיחות ועידה. השימוש נעשה באמצעות אפליקציית אנדרואיד או iOS ולחלופין דרך שירות הדואר האלקטרוני של גוגל, Gmail, ואתר האינטרנט +Google. בנוסף לכך, שירות מפגשים יכול לחזות מי יהיו אנשי הקשר איתם ירבו לדבר, באמצעות הקשר הקיים בין המשתמשים הן בגוגל+ והן על ידי הגדרות שנקבעו מראש (לגבי יחסי קרבה) כמו אנשי קשר המשויכים לקבוצת "משפחה". כאשר השירות חוזה את אותם אנשי קשר מועדפים, הוא יוצר את הנגישות אליהם קלה יותר באמצעות הצגתם בפאנל מיוחד בתצוגת השירות. בכניסה לשירות מוצגים רשימת השיחות האחרונות שבוצעו וכל חדר שיחה מקבל שם. בהמשך לכך, השירות מאפשר העברתה ושיתוף של קבצים בין המשתמשים ואף יוצר גלריה של כל התמונות שהועברו וכן הוא שומר את היסטוריית ההודעות בין המשתמשים עד להודעה הראשונה. כחלק מההתכתבות, השירות מציע מגוון רחב של אמוג'י.
במהלך התכתבות, השירות מציג מספר נקודות (Watermarks) משתנות המעידות על תהליך הקריאה של המשתמש האחר וכן מצביעות על כך שהוא כותב הודעה חזרה. במסך ההתכתבות, קיים אייקון המאפשר התחלת שיחת וידאו עם המשתמש השני ומאפשר יצירת שיחת ועידה של עד 10 אנשים. אם לא הוגדר אחרת, כל השיחות וחדרי השיחה נשמרים בשירותי הענן של גוגל ונגישים מכל מכשיר התומך בשירות מפגשים. בשירותי הענן של גוגל נשמרות השיחות החל מההודעה הראשונה וכן נפתחים אלבומי תמונות פרטיים בשירות גוגל+ כך שתמיד ניתן לחזור אליהם ולשחזר אותם. השירות קיבל עדכון גרסה כחלק מהאינטגרציה שלו עם אנדרואיד גרסה 4.4 KitKat, וכעת הוא משלב בתוכו שירותי SMS ו-MMS. במכשירי Nexus 5 הוא מוגדר כברירת המחדל לשירותי SMS. כל מכשיר אנדרואיד מעל גרסה 4.0 יכול לעדכן את שירות מפגשים ואף להפוך אותו לברירת המחדל לשירותי SMS. בנוסף לעדכון זה, נוספו לשירות האפשרויות לשיתוף מיקום המשתמש וכן שליחת GIF. את שיחות הווידאו ניתן להקליט ולתעד באמצעות תוכנה חיצונית הנקראת Callnote Pro של חברת התוכנה Kanda. לשיחות שהוקלטו יהיה ניתן לערוך גם את הווידאו וגם את האודיו וכן להוסיף הערות וכותרות.
ראו גם

גוגל טוק
Google Voice
הערות שוליים

1 2 3  Exclusive: Inside Hangouts, Google's big fix for its messaging mess | The Verge
↑  Google beefs up Hangouts into text, photo, video chat powerhouse | Ars Technica
↑  Hangouts for Android, iOS, and Chrome is now live
↑  Google adds SMS support to Hangouts for Android, updates Google Keyboard | The Verge
↑  Hangouts 2.0 now rolling out with SMS support | Android Central
↑  Kanda Releases Video Call Recorder for Google Hangouts, Viber, Skype and Facebook: Callnote Pro 3.0 - Press Release - Digital Journal
| תוכנות מסרים מיידיים |
| --- | --- | --- |
| פעילות | ICQ • Pidgin • Trillian • Viber • וואטסאפ • Google Chat • מירנדה IM • סקייפ • הודעות (iOS) • טלגרם • Facebook Messenger •  WeChat • fring • סנאפצ'ט • Tango • LINE‏ • Kik Messenger • סיגנל |  |
| אחרות | Google Hangouts • אודיגו • Windows Live Messenger • גוגל טוק • Google Allo |  |
| --- | --- |
בקרת זהויות :  GND: 1062924436
Dress

| --- | --- |
 שיר בביצוע טיילור סוויפט
 מתוך האלבום Reputation
 יצא לאור:  10 בנובמבר 2017
 תאריך הקלטה:  2016–2017
 סוגה:  בלדה
 שפה:  אנגלית
 אורך:  3:50
 חברת תקליטים:  ביג משין
 כתיבה:  טיילור סוויפט, ג'ק אנטונוף
 הפקה:  ג'ק אנטונוף, טיילור סוויפט
"Dress" (בעברית: "שִׂמלָה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השישי, Reputation. השיר יצא לאור ב-10 בנובמבר 2017, בסמוך לצאת האלבום עצמו, על ידי חברת התקליטים ביג משין רקורדס.
רקע וכתיבה

השיר נכתב והופק על ידי טיילור סוויפט וג'ק אנטונוף, תוך שהיא הייתה המפיקה בפועל שלו. השיר תואר כשיר "המיני ביותר שטיילור סוויפט הוציאה, תוך שהוא מאופיין כבלדה שקטה בה היא מתארת את החשקים והרצונות שלה מבן הזוג שלה ואיך היא רוצה שהוא יתנהג אליה.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-62 מיליון השמעות.
ביקורת

הביקורות שהופנו כלפי השיר מטעם מבקרי המוזיקה היו חיוביות ברובן. באתר פיצ'פורק נכתב השיר הוא "מעין החזרה של סוויפט לאספקט הרומנטי; אספקט שהיא לא עסקה בו מאז צאת אלבום האולפן הרביעי שלה, Red". ב-Medium נכתב כי "מדובר באחד מהשירים הטובים ביותר באלבום. המילים של השיר נוקבות ורציניות".
באתר המוזיקה abitofpopmusic כתבו "או לה לה טיילור! זה כנראה השיר הסקסי ביותר שהיא הוציאה אי פעם והיא עשתה את זה טוב. "קניתי רק את השמלה הזו כדי שתוכל להוריד אותה", היא שרה בטון גס. שיתוף הפעולה הזה עם אנטונוף נמצא לא רחוק מהדואט שלה עם זאין מאליק. ייתכן והשיר הזה יהפוך ללהיט!".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 11 |  |
| רולינג סטון | כל 206 השירים של טיילור סוויפט, לפי דירוג | 56 |  |
| BuzzFeed | 167 השירים הטובים ביותר של טיילור סוויפט, לפי דירוג | 56 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 119 |  |
| NME | השירים הטובים ביותר של טיילור סוויפט, לפי דירוג | 86 |  |
| Paste | 158 השירים הטובים ביותר של טיילור סוויפט, לפי דירוג | 45 |  |
| Vulture | 179 השירים הטובים ביותר של טיילור סוויפט, לפי דירוג | 39 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Dress" בוצע באצטדיון SoFi באינגלווד ב-7 באוגוסט 2023 יחד עם השיר "Exile".
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 10 בנובמבר 2017 | הזרמת מוזיקה • הורדה דיגיטלית | ריפבליק |  |